De fleste besøgende rejser til øerne om sommeren, men hvorfor ikke prøve noget andet og opleve den vilde nordiske natur om efteråret eller vinteren? Vejnettet på Færøerne er veludbygget, og med bil kan man hurtigt komme rundt i det meste af landet. Med bil kan du gøre det i dit eget tempo, hvilket er en stor fordel, eftersom vejret kan være meget forskelligt rundt om i landet. Der er fugle og får, uberørt natur og isolerede bygder. Der er stilhed, der kun brydes af brusende vandfald og øredøvende brænding. Vi forslår at I udforsker øen Vágar, med en tur til Sørvágur, Bøur og Gásadalur-hvorfra der er en fantastisk udsigt til Tindholmur og Mykines. Dag 2 Vi anbefaler at dagens tur går fra Tórshavn via Streymoy til Eysturoy, hvor det idylliske landskab på den nord-østlige side af øen venter. Turen fortsættes over Streymoy via "Atlanterhavs-broen" til Eiði og derved videre til Gjógv-på denne del af turen er der flere steder med helt fantastisk udsigt og specielt over de unikke klippeformationer "kæmpen og kællingen" ud for nordspidsen af Eysturoy. Her foreslår vi en mindre tur til Tjørnavík, hvor vi anbefaler at få afkølet tæerne ved en vandretur på den dejlige sandstrand, og der ses spor fra vikingetiden. På vej retur til Gjógv er det et "must" at opleve bygden Saksun; kirken og gården Dúvugarður (museum). Når der køres fra Eiði til Gjógv passerer man under Færøernes højeste fjeld Slættaratindur (882 m). Dag 3 Vores forslag er at dagens udflugt står i Nordøernes tegn-først nordpå til Færøernes nordligste bygd Viðareiði. Efter Viðareiði køres via dæmningen til Kunoy, hvor vi foreslår en vandretur i den fantastiske plantage og eventuel at nyde en medbragt madpakke. Der bør stoppes ved Christianskirken i Klaksvík-vel nok den smukkeste kirke på Færøerne. Dag 4 Formiddagen bruges til at udforske Tórshavn; en vandretur i den gamle bydel "á Reyni", Tinganes og til fortet Skansin-denne tur kan også foretages med lokal guide!